PASAULINĖS TEMPERATŪROS POKYTIS + 1,80 °C
RŪŠYS, IŠNYKUSIOS ŠIAME AMŽIUJE + 411 227
Papasakok man apie pabaigą.
Pabaigą?
Kur pasibaigia apskritimas?
Jis visada baigiasi dabar ir dabar prasideda.
Mes kylame ir grimztame, kol pasaulis mums leidžia.
Dienos mus spaudžia,
po to praeina.
Dabar tampa vėliau, kol nugrimztame.
Ir sugrąžiname, kas buvo paimta.
Ar tai norėjai sužinoti?
Noriu žinoti viską.
Labas, tigre.
Užmigai prie įjungto televizoriaus.
Močiutė man skaitė pasaką. Apie skraidančius dramblius.
Bet... jie negali iš tikrųjų skraidyti.
Ar gali?
Ne, branguti, jie turėjo straublius, ne sparnus.
Tu žinai. Rodžiau tau paveikslėlius.
Nagi, amigo. Eime.
Tikiuosi, nebus dar viena oranžinė diena.
2046 m. rugpjūčio 17 d.
Kalyje, Kolumbijoje, iki saulėlydžio galioja oranžinis pavojaus lygis.
Kuo mažiau laiko būkite lauke.
KOLUMBIJA
Šį sezoną čia nebuvo nė vieno kuprotojo banginio.
Lyg vaikščiočiau sename, apleistame name
ir šūkaučiau, ar kas yra namie.
Jei jie ten yra, regis, nenori bendrauti.
Geriau pagalvojus, man tai primena tave.
Mačiau, banginiai vėl išplaukė į sausumą.
Trys banginiai Atsisveikinimo nerijoje. Gal numanai, kodėl?
Kodėl sveikas,
gražus gyvūnas nuspręstų pasidaryti galą vien dėl to, kad pasaulis - niekam tikęs?
- Nežinau. Tu man pasakyk. - Gerai, Markai.
Gal be reikalo tau paskambinau.
Gerai. Tu dirbi konkurentams, Beka.
Formaliai, tai, ko prašai, yra korporatyvinis šnipinėjimas,
o ne profesinė paslauga.
„TomorrowZoo“ ėmė paranojiškai bijoti programišių,
šnipų ir senų mylimųjų, dirbančių konkurentams
ir prašančių informacijos.
Esu tikras, kad pasirašei tokias pat konfidencialumo sutartis, kaip ir aš.
Pasauliui tuoj baigsis gyvūnai ir laikas.
Kuo mažiau, tuo vertingiau.
Dėl to tik dar labiau verta dalintis informacija.
Jei dirbčiau su banginiu, pasakyčiau.
Esu tikras, kad tu padarytum tą patį.
Tu pasakytum, ar ne?
Dirbau.
Praėjusią savaitę. Po to banginio patelė nutilo.
Ištisas dienas tyla. Dabar ją pamečiau.
Dažniausiai vandenyno temperatūra viršija 32 laipsnius.
Krilių beveik nebeliko.
Tiesiog nyksta maisto grandinė.
Jei patelė negrįš, mus uždarys.
Laikau už tave kumščius, Beka. Tikiuosi, ji grįš.
Gera žinoti, kad bent viena dar yra.
Susiskambinsim.
Be karščio ir oro kokybės,
emocinis stresas taip pat
gali sukelti ritmo sutrikimus „vasaros širdies“ pacientams.
Žinau.
Nustatyti keturi mirties atvejai dėl šiluminės kardiomiopatijos,
geriau žinomos kaip „vasaros širdis“, per naujausią karščio bangą...
„Gyvūnėlių patrulių“ sveikatos stebėjimo prietaisas išsijungia.
Gerai, noriu, kad būtum saugus, žinai, ką daryti.
- Mama... - Ženkliukas mėlynas turi būti...
Žinau. Privalau tuo pasirūpinti.
O jei ims geltonuoti?
- Turėsiu pailsėti. - O jei žybsės raudonai?
- Galvosiu, kaip viskas gerai. - Teisingai.
Gerai.
Rebeka Širer, archyvarė.
Darbdavys „Menagerie2100“. Sveiki. Pasirinkite tikslą.
Tyrinėjimų vieta Baja Malagoje.
Įjungti paskutinio kontakto archyvinį įrašą, 005.
Aš - motina. O tu?
Keturis kartus.
Kada buvo paskutinis?
Prieš penkis apsisukimus jis išvydo šį pasaulį.
Nieko nesuprasdamas, bet kupinas noro.
Jis užėmė savo vietą šalia manęs.
Aš jam buvau maistas iš visų pusių.
Jis man buvo tikslas.
Iš kur žinojai, ką daryti?
Mano motina taip darė dėl manęs.
Ji parodė man kelią ir išmokė juo eiti.
- Labas rytas, Ezra. - Labas rytas.
Kaip šiandien jautiesi?
Žinai, kokia šiandien diena, ar ne?
Taip, oranžinė.
Taigi, lauke gali būti ne ilgiau 15 minučių.
Kol gaisras neužgesintas, oro kokybė gan prasta.
Tai reiškia, kad tavo širdžiai reikia kuo daugiau deguonies.
Tegul ženkliukas lieka mėlynas.
Kur tavo vaikas dabar?
Jis pasitraukė toliau, nei siekia mano balsas.
Po to - dar toliau.
Paklausiau atstumo, kad jis grįžtų.
Jis pasiklydo ir atsiliko.
- Tu jo nematei. - Vat ir mačiau.
Tikrai ne!
Jų neliko prieš tūkstančius metų.
Maždaug tada, kai išnyko dinozaurai.
- Ji tau rodė nors vieną dinozaurą? - Tas buvo tikras.
Mano mama jį matė. Ji tuo užsiima. Tyrinėja paskutiniuosius.
Nori pamatyti, kaip išbezdėsiu tigrą?
- Kas tau negerai? - Turėtum pasisaugot, Ezra.
Taip, melagi. Raudona reiškia mirtį.
Mano mama matė tą tigrą! Tikrai!
Rebeka! Labas rytas.
Nežinojau, kad grįžai.
Korporacija ima nervintis.
Čia leidžiam daug laiko ir pinigų.
Ar bent numanai, kas vyksta?
Žinai, viskas klojosi puikiai. Ji visada atsiliepdavo.
Bet supranti,
pastarąsias kelias dienas kontaktas visiškai nutrūko.
Įdomu, ar nekilo bėdų su konkurentais kaip Virungoje.
Turi man pranešti, ar reiktų įtraukti teisininkus.
Jei „TomorrowZoo“ trukdo tau dirbti...
Tai tik aplinkos triukšmas ir kasinėjimai. Po vandeniu triukšminga.
Žinai, šiandien pakeisiu dažnį.
Pažiūrėsiu, ar padės.
Mes tikrai norim ją kuo greičiau rasti. Laikas senka.
Jei ji pasirodys, perduosiu.
Įjungti paskutinio kontakto įrašą. Rugpjūčio 12 d. Rytas.
Keliu, kurį man parodė motina, vis sunkiau sekti.
Ar tau tas pats?
Sustabdyti įrašą.
Kur tu?
Įjungti mikrofoną. Įjungti įrašą.
Suderinti laiką ir datą.
Parinkti Malerio Simfoniją Nr. 10, Adagio.
Paskutinį kartą klausei apie mano motiną.
Ji buvo vardu Yva.
Kalbėdama su tavimi girdžiu jos balsą.
Štai kaip tave girdžiu.
Kaip pagyvenusią moterį, mėgusią sėdėti valtyje
ežere Berkšyre ir gerti burboną saulei leidžiantis.
Nors tu ir nesupranti, ką visa tai reiškia.
Ji sakydavo, kad kai man pasidaro liūdna ar pasijuntu vieniša,
turėčiau įsivaizduoti, kaip su manimi iš kito laiko
bendrauja Gustavas Maleris.
Kai jis kūrė šią simfoniją, Maleriui plyšo širdis.
Prieš metus jo dukra buvo mirusi nuo skarlatinos.
Taip jį suskambėti privertė gyvenimas.
Maleris mirė net neišgirdęs sugrotos simfonijos.
Jis jos net neužbaigė.
Motina man siūlydavo
užbaigti ją savo galvoje.
Tikrai noriu, kad grįžtum.
Šūdas.
2037 m. vasarą visur siautė gaisrai.
Antrąjį nėštumo semestrą buvo gal 30 itin karštų dienų iš eilės.
Bandžiau vengti karščio. Bet elektra vis dingdavo, taigi...
Ar jis supranta, kokia sunki jo būklė?
Pasakėte jam?
Ar supranta, kad gali mirti nuo saulėtos dienos?
Ne, dar nesuradau tam tinkamų žodžių.
Jis žino, kad turi „vasaros širdį“.
Žino, kas yra IKD, ir kad turi vengti itin karštų dienų.
Jis jas vadina „tuščios širdies dienomis“, o ne „itin karštomis“,
todėl, taip, jis supranta, kad turi saugotis.
Ar taip ir nutiko? Jis per daug laiko praleido lauke?
Ne, jis nebuvo lauke.
Regis, vyresni berniukai iš jo šaipėsi,
ir jis dėl to suirzo.
Tai išprovokavo priepuolį.
Kai atėjau, su juo buvo maža mergaitė.
Ji taip pat turi „vasaros širdį“.
Kad ir kur nuvestų ateitis, žinome, kad keliausim ten kartu.
Todėl „Alpha Integrated Therapeutics“ siūlo jums naujausius valgomus vais...
Ar tėtis turėjo „vasaros širdį“ ir perdavė ją man?
Ne, mažuti.
Tavo tėtis gimė 1999 m., tais laikais niekas neturėjo „vasaros širdies“.
Tavo tėtis perdavė tau nuostabią, didelę širdį.
Ir dėl tos nuostabios, didelės širdies
jis buvo Maniloje, kai miestą užklupo audra.
Pasaulis tave susargdino, nes mes susargdinom pasaulį.
Bet dabar mes tave pagydysim.
Mokykloje viena mergaitė sakė,
kad žmonės su „vasaros širdimi“ gyvena tik iki 30-ies.
Kitąmet man sueis dešimt,
vadinasi, pragyvensiu tik dar du dešimtmečius.
Aš tuo netikiu.
Aš tikiu, kad tu gyvensi dar daug dešimtmečių.
Gal tu - kaip katinas. Turėsi devynias gyvybes.
- Tada bus 90. - Taip.
Ir kertu, kad kai tau sueis 30,
kas nors bus sukūręs visiškai naują širdį, skirtą tik tau.
Su jumis „ŽiemosŽvarba“,
geriausia įtraukianti šilumos sukeltų ligų terapija.
„ŽIEMOSŽVARBA“ NULIPDYK SNIEGO SENĮ
Nagi, teisėjau. Kodėl negaliu žaisti?
Atleisk, bičiuli.
Regis, šiandien mokykloje šis tas nutiko.
Bet aš noriu žaisti. „ŽiemosŽvarba“ užknisa.
Kartais dalykai, kurie mus gina, nėra patys smagiausi.
Bet tavo draugė Lola - čia.
SPAUSK, KAD RASTUM DRAUGUS
Nori padėti, Ezra? Radau sagas vietoj akių.
Mano mama sako, kad tu klysti.
Ji sako, kad mums bus pagamintos naujos širdys.
Ir kad aš gyvensiu iki 90-ies.
Čia saugaus ryšio kanalas su „Menagerie2100“.
Rebeka Širer, HW1998F archyvarė.
Viskas, kas bus užfiksuota šioje ryšio sąsajoje,
priklauso „Menagerie2100“.
2046 m. rugpjūčio 18 d. Trys, du, vienas.
Jei girdi, prašau, atsiliepk.
Nagi.
Jei vis dar girdi mane, prašau, atsiliepk.
Vakar naktį girdėjau kitą banginį.
Kur jis?
Jei kažkur ten yra patinas, padėsiu tau jį rasti.
Noriu vėl tapti motina.
Šioje vietoje, šioje dabartyje.
Ar tam užtenka maisto?
Jei jis čia, turbūt užtenka.
Turbūt...
Pridėti garsą prie žodyno sąsajos.
Kodėl skleidi mano garsus? Po šitiek laiko.
Visą gyvenimą stebiu tavąją rūšį.
Man buvo smalsu sužinoti apie jus.
Žinai, ką reiškia „smalsu“?
Ar mačiau tave ten, kur prasideda dangus?
- Ar dėl jūsų kai kurie iš mūsų nugrimzdo? - Ne.
Ne, niekad jūsų neskriausčiau.
Noriu iš jūsų pasimokyti.
Tu stebėjai. Žinai, kokie mes.
Gal gali pasakyti, ko ieškojai?
Mes, kurie esame mes, dalinamės pasaulį.
Viską, kas čia yra.
Kai pasaulis sumažėja, sumažėja ir mūsų.
Ar tas pats su jumis?
Mūsų jaunikliai nebekyla ir nebegrimzta.
Jie mus palieka ir iškeliauja tolyn.
Mes žiūrim, kaip jie išnyksta.
Visi maniškiai ten iškeliavo.
Paieškosiu tau maisto.
Turiu jį surasti. Jis žino...
Pridėti prie žodyno sąsajos.
Jei ji neras maisto, gali vėl pradingti iš akių. Patinas taip pat.
O jei pasiūlytume jai maisto, kad galėtume tęsti?
Suaugusiems kuprotiesiems banginiams reikia 1 400 kg maisto per dieną.
- Daugiausia krilių, bet... - Nežinojau.
Taip, akivaizdu, tai turės padarinių, kuriuos turim aptarti viduje.
Gera žinia ta, kad ji nori poruotis,
o tai - jos migracijos ciklo dalis,
todėl galėtume stebėti šį elgesį, jei tik patinas,
supranti, bus pakankamai stiprus.
Ji taps visų kuprotųjų banginių, kuriuos sukursim, prototipu.
- Šiandien gerai padirbėjai, Beka. - Ačiū.
Maistas?
- Sunkus atvejis. - Tikrai?
Turiu galvoje, prastai atrodys, jei kokybiškus baltymus
pasiūlysim gyvūnams.
Aziją kamuoja sumauta sausra.
Ten žmonės miršta,
o mes maitinsim banginį žmonių maistinėmis medžiagomis,
kad paplepėtume su gyvūnu apie valgymą ir dulkinimąsi.
Tai viešųjų ryšių košmaras.
Gerai. Yra tiesos.
Paviršiaus temperatūra kyla. Rūgštėjimas auga.
Įlanka taps mirties zona.
Greičiausiai šis sezonas čia paskutinis.
Mums tik reikia pasistūmėt į priekį.
Viską baigti iki savaitės pabaigos, kol niekas nesužinojo.
Sutinku.
Banginis toks retas, kad išstumtume „TomorrowZoo“ iš žaidimo.
Duok man dar porą vakarų.
„Mes esame rožės,“ - pasakė rožės.
O jį užplūdo liūdesys, nes jo gėlė jam sakė,
kad ji - vienintelė tokia visatoje.
O čia jų buvo 5 000,
visos panašios viena į kitą, viename sode.
„Ji labai supyktų, - tarė jis sau.
Jei tai pamatytų.
Ji siaubingai užsikosėtų
ir apsimestų, kad miršta, kad tik išvengtų pašaipų.
Ir jei aš...
O aš turėčiau apsimesti,
kad ją slaugau.
Nes jei neapsimesčiau
ir nenusižeminčiau,
ji tikrai leistų sau numirti.“
- Gal man truputį paskaityti, mama? - Ne.
Aš... Tu liksi čia.
Aš - ne. Todėl dabar močiutės laikas.
„Taigi, jis svarstė toliau.
- Maniau, esu turtingas, turėdamas gėlę... - Šita tau patinka, ar ne?
...vienintelę tokią visame pasaulyje“...
Ar banginis, su kuriuo kalbiesi, kalba taip pat, kaip orangutanas?
Ne, orangutanui suteikiau tavo tėvo balsą,
nes jo ilgėjausi.
Tai kaip tada kalba banginio patelė?
Kaip močiutė Yva.
Ne, bet kaip ji iš tiesų kalba?
Nori išgirsti?
Įjungti HW1998. Bazinį žodyną.
Ką ji sako?
Ji sako: „Kas šitas mažas žmogus, Ezra,
kurį taip myliu?“
Kai manęs nebebus, ar priversi gyvūnus kalbėt mano balsu?
Ne, mažuti. Nes tu neišnyksi.
„O aš teturėjau paprastą roželę.“
Nori pamatyti, Ezra? Nori pamatyti rožes?
„Paprastą rožę,“ - pasakė jis.“
Aš - Nikas Biltonas, dauguma tikriausiai girdėjote,
kad noriu bendradarbiauti
su pažangiausia IN bendrove pasaulyje, dirbančia su DNR,
„Menagerie2100“.
Galit paklausti, kodėl tokia bendrovė
kaip „Alpha“ nori įžengti į šią erdvę,
atsakymas - paprastas.
„Alpha“ domina vienintelis dalykas:
surasti, kas dabartyje priklauso ateičiai.
Geresnei ateičiai.
Ateičiai, su genų banke saugomais drambliais, orangutanais ir,
kiek girdėjau, gal net kuprotaisiais banginiais.
„Alpha“ privalumų rinkinys - išskirtinis.
Turiu labai daug iš jūsų pasimokyti.
Tikiuosi, kad, gavę akcininkų pritarimą,
prisijungsite prie manęs šioje kelionėje.
Eime.
Įjungti archyvinį įrašą 008.
Kur girdėjai paskutinį patiną?
Jis buvo netoli nuo čia.
Suradome vienas kitą dangaus dugne.
Jis skyrėsi nuo šito.
Kas jam nutiko?
Buvo diena.
Dangus buvo arti.
Tie, kuriais maitinomės, buvo dingę.
Todėl ieškojome naujų vietų.
Jis nematė, kas jam smogė iš viršaus.
Po to atsivėrė žaizdos,
ir jis nugrimzdo.
Į patį dugną.
Jis vis dar ten.
Matau, kaip jis keičiasi.
Kur tas naujas patinas?
Negaliu jo rasti.
Tu turbūt Rebeka. Aš iš Operacijų skyriaus. Hendriksas.
Pietų pusrutulio Projektų išteklių valdymas.
Sustabdyti įrašą.
Atsiprašau, Kristina nesakė, kad dar kažkas dirba
- su subjektu. - Ne, aš ateidavau vakarais
padėti, kad būtų greičiau, supranti?
Laikas labai brangus.
Yra didelė tikimybė, kad tai paskutinis banginis.
Paskutiniai du.
HW1998 ir patinas, su kuriuo ji bendrauja.
Turite vakarykščių įrašų kopijas?
Kažkodėl jie užblokuoti.
Siūlau kol kas sutelkti dėmesį į patelę.
Aš perklausiau kai kuriuos jūsų įrašus.
Mūsų jaunikliai nebekyla ir nebegrimzta.
Norėjau paklausti apie balsą, kurį naudojate.
- Balsą? - Banginio patelei.
Naudojate žmogaus balso avatarą, o tai prieštarauja „Menagerie“ taisyklėms.
Turiu galvoje, tai sukelia būtent tokį
emocinį prisirišimą, kurio stengiamės išvengti.
Įduosite mane?
Ne.
Ne. Kaip tik jums smagiau.
Kas aš toks, kad teisčiau?
Vienas tipas dirbo su šikšnosparniais. Suteikė jiems Merilin Monro balsą.
Aš tik... Peržiūrėjau jūsų bylą.
Drambliams taip pat naudojote balso avatarą.
Man tai padeda užmegzti ryšį, geriau suformuluoti klausimus.
Žmogaus balsas, kurį dabar naudojate,
Yvos Širer,
spėju, yra jūsų motinos.
Ir orangutano Sumatroje -
kažkokio vyruko, vardu Omaras Hadadas.
- Mano velionio vyro. - Taip.
Kaip ir sakiau, žinot, kaip tik jums smagiau.
Paprašiau, kad narų komanda
nufotografuotų patiną, gal paimtų DNR mėginį.
Matėt jį? Kaip jis atrodo?
Taip,
su patinu šiandien negalėsit dirbti,
ir, deja, bet narų komanda negalės jo rasti.
Tai, ką girdite...
tai archyvinis įrašas, padarytas prie Ledynų įlankos prieš 7 metus.
Tai buvo patinas. Jis jau nugaišęs.
Nugaišęs?
Regis, susidūrė su laivu.
Paleidote jai negyvo banginio poravimosi dainą?
Kas, po galais, su jumis negerai?
Su manim?
Ar jūs skaitėte, kokia mūsų užduotis?
Mes gelbstime ne individus.
Mums reikia visos rūšies modelio.
Šiuo metu ji ten, ieško jo.
Savo elgesiu rodo norą poruotis, o to mums ir reikėjo.
Nežinau, kodėl jums taip sunku tą suprast.
Turiu galvoje, jūs...
jūs manot, kad nepapirkinėjom jų maistu ir pastoge, kad gautume, ko reikia?
Gal nežinojote, kad darėme būtent tai
su drambliais, su kuriais dirbote.
Aš...
Gal jūs tiesiog pamanėte, kad ji ieško žmogaus,
kad galėtų paplepėt apie naujausius įvykius.
- Turiu galvoje... - Negaliu prie to prisidėti.
Tikrai? Jūs jau prisidėjote.
Širer!
Kaip manėte, ką čia veikiame?
Jie labai išprusę padarai!
Taip, tiesa, bet mes taip pat.
Ir jei nepasinaudosim jos smegenimis,
kol ji nesuprato esanti paskutinė banginių atstovė pasaulyje,
tada neturėsime ir verslo, tiesa?
Bent jau tokio, kuriame galima parduoti.
Pasiruošusi susirinkimui?
- Žinoma.
- Gerai. - Manau, kad puiki mintis...
- Norėčiau su tavim pasikalbėti. - Rebeka.
- Dabar aš truputį užsiėmusi. - Tai svarbu.
Galiu grįžti vėliau.
Tu pamelavai ne tik man.
Pamelavai jai.
Ji vis tiek išnyks.
Šitaip bent jau galėsime ją prikelti, kai viską sutvarkysime.
Iš pradžių paverčiame juos žvakėmis ir korsetais,
tada traiškome juos laivais, prikemšame į pilvus plastikinių maišų.
Bet kažkaip keli vis tiek išgyvena.
Kol anglies dvideginis paverčia vandenyną rūgštimi,
o gyvūnas, kurį ji valgo, nebegali užsiauginti kaulų.
Dabar...
dabar, kai liko tik viena,
turi jai meluoti.
O jei būtum jai pasakiusi visa tai iš pat pradžių,
ar ji labai norėtų pasakoti tau savo gyvenimo istoriją?
O jei būtum pasakiusi jai, kad mūsų įrašai
atstos informaciją, kurią gamtoje suaugusysis perduoda jaunikliui,
nes neliks gamtos?
Ar tau tai būtų pakankamai sąžininga?
Biltonas moka daugiau, nes mes padarėme paskutinį interviu
su kuprotuoju banginiu.
Tai pergalė.
Jei žmonės žinotų, ką darome, jei žurnalistai suuostų...
Ir kaip tai nutiktų?
Hendriksas gali čia užbaigti.
Mums reikia, kad vyktum į Aliaską.
- Ten yra vilkų rūšis... - Ką reiškia „užbaigti“?
- ...Aleksandro Archipelago vilkas... - Ką jis jai pasakys?
Jis nori priversti ją išplaukti į krantą, kad „TomorrowZoo“ negautų banginio?
Ar tą jis daro?
Atsiprašysiu, man susitikimas.
Įjungti įrašą. Įjungti patino dainą.
Groti nepertraukiamai.
„Tegul vėlyvos popietės šviesa prasiskverbia pro plyšius daržinėje,
slysdama šieno ritiniais leidžiantis saulei.
Teateinie vakaras.
Lai cikados ima čirkšti,
moteriai pasiėmus adatas ir verpalus.
Teateinie vakaras.
Tegul rasa nugula ant kauptuko, palikto ilgoje žolėje.
Tepasirodo žvaigždės.
Tegul mėnulis atidengia savo sidabrinį ragą.“
- Mama. - „Tegul tai“...
Leisk užbai...
Leisk užbaigti. Išmokau visą sumautą eilėraštį.
Tiesiog leisk man...
Aš tik noriu užbaigti, kol nepamiršau, nes mano atmintis...
- „Tegul la...“ „Tegul lapė“... - Baik.
„Teateina. Neprivalai bijoti.“
Žiauriai ant tavęs pykstu, mama.
- Žinau. - Žiauriai pykstu.
Bet jei būčiau pasielgusi kitaip, būčiau supykusi ant savęs...
o aš nenorėjau mirti besipykdama su savimi.
Sakei, kad daktaras Karageris pasakė, kad tu sveiksti.
Norėjau grįžti namo. Liepei man neskubėti.
Žmonės neišnyks, o drambliai - išnyks.
Ne tu turėjai nuspręsti, mama.
Tavo darbas yra svarbus.
Beka, ji nenorėjo tavęs liūdinti.
- Norėjo, kad užbaigtum savo darbą. - Tu žinojai.
Kodėl ne... Kas, po galais, su jumis negerai, žmonės?
Man kepenų ir kone visų kitų organų vėžys.
Mama, ne. Jokių pokštų.
Melavai man, mama.
Tu man melavai.
Kai pasieksi šią istorijos dalį, supranti, tą, kurioje dabar esu aš,
tu nebepyksi dėl praeities.
O ateitis - tavęs ateities planuose nėra, todėl lieka tik dabartis.
Tai viskas, ką turime, dabartis.
- To negana. - Ne.
Bet... tiek teturime.
Dabar tik truputį daugiau.
Kertu, kad tik tiek ir turėjome.
Išjungti įrašą.
Išversti turinį standartine anglų kalba.
Kelio nėra.
- Kelio nėra. - O Dieve.
Įjungti mikrofoną. Neįrašinėti sesijos.
Girdi mane?
Neklausyk to, ką išgirdai.
Neklausyk patino. Girdi mane?
Šūdas.
Jei tu dar ten, prašau, tiesiog...
Yra priežastis, dėl ko jis neatplaukia,
priežastis, dėl ko neatsiliepia.
Jo nėra.
Nėra jokio patino.
Tas balsas, kurį girdėjai, buvo iš senos praeities, iš labai toli.
Tai tik įrašas.
Gerai, šūdas.
Šūdas. Ne, nežinai, kas yra įrašas.
Gerai, kaip tau paaiškinti?
Mes norėjome pažinti jus iš vidaus,
suprasti, kaip gyvenate.
Norėjome dėl savų sumetimų,
ne tam, kad jums būtų geriau.
Liepiame tau plaukti ten, kur mirsi.
Tai mes tą darome, ne jis.
Ne banginis.
Banginis nugrimzdo prieš daug metų.
Jo čia nėra.
Jo balsas - netikras.
Plauk tolyn.
Plauk, susirask maisto.
Mes tau meluojame.
Mūsų rūšis taip elgiasi, kai mums skauda.
Mes meluojame.
Jo čia nėra?
Ne.
Turi garsą to, ko čia nėra?
To, kas netikra?
Tai vadinama melu.
Mes neturime tam garso.
Kam sakyti tai, kas netikra?
Gali būti, kad esi paskutinė iš savo rūšies.
Negalime rasti kitų. Esi tik tu.
Tada metas man nugrimzti.
Sakei, kad kai nugrimzti, viskas prasideda iš naujo.
Tampi tuo, kas būna toliau.
Grąžini, kas paimta.
Taip.
Gali būti, kad vieną dieną jūsų bus daugiau.
Kada?
Tai užtruks.
Daugiau laiko, nei turim tu ar aš.
Bet tai, ką pasakei man, ką pasakėme viena kitai...
tai pamaitins daugiau jauniklių.
Kaip viskas pasikeis kitą kartą?
Įjungti mikrofoną. Neįrašyti sesijos.
Pastebėjome, kad nėra duomenų iš nepatvirtintos sesijos.
Man nepavyko užmegzti ryšio.
Nieko?
Ji dingo.
Nereikia priminti, kad mums priklauso visų pokalbių
tarp „Menagerie2100“ darbuotojų ir subjektų turinys.
Klausykit, pažeidžiau taisykles.
Panaudojau velionės motinos balsą. Atsiprašau.
Tai nepasikartos.
Pastaruoju metu atsisveikiname su tiek daug dalykų.
Su gyvūnais, vienas su kitu, su ištisais miestais.
Žinoma, kad nelengva.
Pastebėjau, kad „Alpha“ pradėjo minuoti paplūdimį.
Džiaugiuosi, kad atvykome ten anksčiau už juos.
Taip, regis, iš pradžių - mes, dabar - jie.
Tu dirbsi Aliaskoje,
todėl turi pasiimti mobilią įrangą.
Ji bus prijungta prie duomenų bazės.
Šaltas oras galbūt bus palankesnis Ezrai.
Taip.
Aš nebeateisiu į mokyklą.
- Nes sergi? - Mes išsikraustome.
- Kur? - Į Aliaską.
Mama kalbės su vilkais.
Ar susitiksi su manimi čia ir papasakosi, ką tai reiškia?
Gerai. Manau, Aliaskoje vis dar yra žiema.
Gal galėsiu tave aplankyti, ir mes nulipdysim tikrą sniego senį.
Nagi. Atidaryk.
Kuprotieji banginiai išnyko 2046 m.
Vienu metu jų planetoje buvo virš 125 000.
Jie migruoja iš vasaros maitinimosi vietų šalia ašigalių
poruotis šiltesniame vandenyje prie pusiaujo.
Jie garsėja savo dainomis,
sudėtingomis vokalizacijomis, kurios leisdavo jiems bendrauti.
Indijos grifas išnyko 2039 m.
Nors kadaise jų buvo 80 milijonų...
Afrikinis dramblys išnyko 2040 m.
Prieš išnykimą...
Tapanulio orangutanas išnyko 2045 m. Po...
Baltieji lokiai išnyko 2043 m.
dėl klimato pokyčių nulemto jūros ledo arealo praradimo.
- Pasiruošęs? - Pasiruošęs.
- Tris valandas? - Taip.
Ir niekam apie tai nesakyk.
Niekam.
Niekada.
Bet kaip viskas pasikeis kitą kartą?
Pasikeis tik tada, jei pasikeisime mes.
Jei nustosime meluoti apie pasaulį.
Jei nustosime tikėtis, kad atėję po mūsų viską sutvarkys, nes mes nesutvarkėm.
Čia gerai.
Čia žuvų nebėra.
Jei būtų, žinotume.
Dabar dirbu „Alpha“.
Aišku.
Iš kur žinai, kad ji vis dar čia?
Nežinau.
Ateik.
- Pasiruošęs? - Taip.
- Trys, du, vienas, šokam. - Trys, du, vienas.
Kiek laiko galėčiau čia būti?
Neilgai.
Ji mūsų nesuvalgys, tiesa?
Turi daugiau dantų už ją, bet negali kaltinti, jei ir suvalgytų.
Nežinau, ką reiškia šitas garsas.
Muzika? Ji visiems reiškia skirtingus dalykus.
Tas, kuris ją sukūrė - ar pažįsti jį?
Nesu jo sutikusi, žinau tik jo sukurtą muziką.
Bet vis dar gali jį girdėti?
Taip.
Nagi.
Gali pažinoti jo pasaulį, bet nepažinoti jo?
Taip.
O tie, kurie dar neatsirado?
Jie išgirs garsus, kuriuos skleidžiame šiandien?
Taip.
Kur ji?
Manau, ji išplaukė, mama.
Štai ji.
Parodysi jiems kelią, kaip būti pasaulyje.
Perspėsi apie mus.
Matai, ką galime padaryti, ką jau padarėm.
Papasakosi jiems, kas mes.
Jau papasakojau.
Išvertė Sandra Siaurodinė